[{"text_idx": "#000000", "text": "Ta\u0308navu on ko\u0303ige populaarsem turvaso\u0303na 2FA. RIA analu\u0308u\u0308tik Anto Veldre selgitab, mida multifaktorsus ta\u0308hendab, mida ko\u0303igi nende fa-fa-faa\u2019dega peale hakata ning miks on mo\u0303ne sa\u0308a\u0308rase pruukimine ha\u0308datarvilik."}, {"text_idx": "#000001", "text": "Teenuste kasutamiseks Internetis tuleb inimesel masinale to\u0303estada, kes ta on. Turvao\u0303pik ra\u0308a\u0308gib identiteedist, asjast, mis (vahel ka mitu) on olemas igal inimesel."}, {"text_idx": "#000002", "text": "Eestis on asi lihtne \u2013 riik annab igale inimesele isikukoodi ja see ongi inimese esmane identiteet. Ko\u0303ik teised identiteedid toetuvad isikukoodile. Eestlane ei saa maksuametisse minnes va\u0308ita, et ta on Miki Hiir vo\u0303i Sammalhabe."}, {"text_idx": "#000003", "text": "Seevastu Facebookis ja Google\u2019is saab igau\u0308ks luua kasutajakonto, tuginedes vabalt valitud nimele ja suvakohas loodud meiliaadressile. Kindlasti tuleks eristada identiteeti kontost \u2013 esimene neist ma\u0308a\u0308ratleb indiviidi, teine moodustub alles teenuse ning kasutaja koostoimes. Eestis tagab isikusamasuse eelko\u0303ige riik, muus kontekstis vo\u0303ib identiteedi ja konto mo\u0303iste kergesti sassi minna."}, {"text_idx": "#000004", "text": "Turvao\u0303pikute ja\u0308rgi on autentimine tegevus, mille ka\u0308igus tarbija (vo\u0303i teenust saada sooviv isik) masinale to\u0303estab, et ta on just tema ja mitte keegi teine. O\u0303pik u\u0308tleb, et turvamehega suheldes tuleb teha kaht asja: alustuseks esitada mingi va\u0308ide selle kohta, kes sa selline u\u0308ldse oled, teise asjana tuleb esitada identsusto\u0303end \u2013 miski, mis to\u0303estab, et sina ikka oled sina."}, {"text_idx": "#000005", "text": "miski, mida Sa tead \u2013 (something you know) \u2013 na\u0308iteks PIN-kood vo\u0303i parool.\nmiski, mis Sul on \u2013 (something you have) \u2013 na\u0308iteks puuhalg, RSA to\u0303uken riistvarapa\u0308a\u0308smik vo\u0303i ID-kaart.\nmiski, mida Sa oled \u2013 (something you are) \u2013 siia liigituvad biomeetrikud (ehk biomeetrilised to\u0303endid) \u2013 so\u0303rmeja\u0308ljed, vikerkestamustrid, klaviatuuril tippimise viis jms."}, {"text_idx": "#000006", "text": "Identsusto\u0303enditega on see ha\u0308da, et keegi vo\u0303ib need a\u0308ra varastada ja siis kuritarvitada. Parooli sisestamist vo\u0303idakse pealt vaadata, vo\u0303i kui veebisait ei kasuta https\u2019i, siis vo\u0303rgukihis pealt kuulata. ID-kaart vo\u0303idakse varastada ning vo\u0303o\u0303ra inimesena esinedes kallis telekas osta."}, {"text_idx": "#000007", "text": "Misto\u0303ttu, kui on vaja saavutada keskmisest ko\u0303rgemat turvalisust, no\u0303utakse kaht identsusto\u0303endit korraga, eelistatult eri liikidest. Kui inimeselt tahetakse saada kaht identsusto\u0303endit korraga, siis o\u0308eldakse, et tegu on kaksikautentimisega ehk kahefaktorilise autentimisega (lu\u0308hendist 2FA \u2013 two factor authentication). Kasutusel on ka so\u0303nad kaheastmeline autentimine vo\u0303i kinnitamine."}, {"text_idx": "#000008", "text": "Seega \u2013 turvao\u0303pikute ja AKITi ja\u0308rgi on 2FA sa\u0308a\u0308rane autentimisviis, kus korraga pruugitakse kaht eri kategooriasse kuuluvat ning u\u0308htlasi so\u0303ltumatut identsusto\u0303endit. Na\u0308iteks \u2013 ID-kaart (miski, mis mul on) avaneb vaid juhul, kui sisestada o\u0303igesse kohta o\u0303ige PIN-kood (miski, mida ma tean). eIDAS lausa no\u0303uab, et ko\u0303rge turvalisusega autentimisvahend sisaldaks mo\u0303lemat aspekti: eset (turvalist, mittelahtimurtavat eset) ja teadmust."}, {"text_idx": "#000009", "text": "Nii nagu sel pildil kujutatud, et tohi kunagi teha!"}, {"text_idx": "#000010", "text": "Milline on to\u0303ena\u0308osus, et kurjategija saab korraga oma valdusse nii ID-kaardi kui minu peast PIN-koodi? Nullila\u0308hedane! See on po\u0303hjus, miks ei peaks PIN-koode kaardi tagaku\u0308ljele kirjutama ega tohi neid ka (pihtapandavas) rahakotis hoida. Siis pole ju tegemist eri kategooriatesse kuuluvate to\u0303enditega, sest omanik omaenda ka\u0308ega to\u0303stis PIN-koodi \u201cma tean\u201d-sahtlist u\u0308mber \u201cma oman\u201d sahtlisse."}, {"text_idx": "#000011", "text": "Biomeetrikutega peaks ette vaatama \u2013 firmad kipuvad neid liiga kergeka\u0308eliselt pruukima multiautentimise u\u0308he faktorina. Sest kui pa\u0308ttidel on ikka va\u0308ga vaja uksest sisse saada, siis vo\u0303ib juhtuda o\u0303nnetus \u2013 tabamatust \u201cmiskist\u201d, mida ma just olin, vo\u0303ib saada ese, mida pa\u0308tid omavad."}, {"text_idx": "#000012", "text": "Kaader filmist Purustaja (Demolition Man). Allikas: "}, {"text_idx": "#000013", "text": "Biomeetria pole ehk veel pa\u0308ris kasutusku\u0308ps. Lekkinud parooli vahetamine on imelihtne. Kui pihta pannakse ID-kaart, siis saab u\u0308sna kiiresti uue, ent kui mo\u0303nest andmebaasist pannakse pihta so\u0303rmeja\u0308ljed, siis kuidas peaks inimene oma so\u0303rmi vahetama?"}, {"text_idx": "#000014", "text": "Parooli vo\u0303i turvaseadme puhul, kui just pole juhtunud mo\u0303nd ra\u0308iget teostusviga, saab isiku tuvastada 100% ta\u0308psusega. Biomeetria numbrid on kehvemad \u2013 valepositiivsete ja valenegatiivsete otsuste hulk on ikka ha\u0308irivalt ko\u0303rge."}, {"text_idx": "#000015", "text": "Kui eelneva pinnalt hinnta Google\u2019i vo\u0303i Facebooki autentimist, siis lu\u0308hend 2FA tekitab pisut segadust. Meenutame: ID-kaardi kasutamine Eestis on u\u0308sna unikaalne. Turvaline kandja, mille sees olevat sertifikaati saab kasutada vaid PIN-koodi abil \u2013 seda muidu IT eesliinil paiknevas USAs lihtsalt pole. Kuid identiteedikuritegusid on neil rohkem kui meil. Ainult paroolist ei piisa pangas ka\u0308imiseks ega blogipidamiseks \u2013 pahaaimamatu kasutaja identiteet vo\u0303idakse a\u0308ra varastada."}, {"text_idx": "#000016", "text": "Selles olukorras, et mitte kliente kaotada, tuleb midagi va\u0308lja mo\u0303elda. Mo\u0303eldigi. Teise faktorina saab kasutada midagi, mis on kasutajal olemas \u2013 na\u0308iteks telefoninumber vo\u0303i e-mail."}, {"text_idx": "#000017", "text": "Paar aastat tagasi, kui identiteedivarguste hulk USAs hakkas kasvama, taasloodi 2FA, kuid kasutati turvao\u0303pikus toodust pisut erinevaid \u201efaktoreid\u201c. Kontoomanik logib sisse ku\u0308ll parooli abil, kuid: omanikule antakse igast sisselogimiskatsest teada e-kirja vo\u0303i SMSiga. Google\u2019i vo\u0303i Facebooki nn \u201e2FA\u201c on seega pigem 1,5FA \u2013 segu teadmusest, kokkulepitud sidekanalist ning kasutaja senisest ka\u0308itumisajaloost. Mingit kaitset see meetod ju ikkagi pakub, sest kui kurjategija u\u0308ritab kontot kaaperdada, siis esimesest \u201evo\u0303o\u0303rast\u201c sisselogimisest antakse konto omanikule kohe teada, vo\u0303i isegi ku\u0308sitakse luba, kas vo\u0303o\u0303ralt IP-aadressilt tulnu u\u0308ldse tohib tema kontole minna."}, {"text_idx": "#000018", "text": "1,5FA puudus \u2013 et see to\u0308o\u0308taks, peab teenusepakkuja kliendi kohta parasjagu palju teadma (et mitte o\u0308elda \u2013 pidevalt juurde nuhkima)."}, {"text_idx": "#000019", "text": "Samas on stsenaariume, kus sedasorti 2FA-st pole kasu. Seda eriti siis, kui ru\u0308ndaja saabub sama IP-aadressi tagant sama seadet kasutades \u2013 nii juhtub na\u0308iteks kodus ja to\u0308o\u0308 juures. Sestap tuleks sa\u0308a\u0308rast kontrolliviisi pigem nimetada pooleteistfaktoriliseks autentimiseks (1,5FA)."}, {"text_idx": "#000020", "text": "Siiski on Google ja Facebook oma klientide kaitseks teinud parima, mis neis tingimustes vo\u0303imalikuks osutus. Meil siin on peamine aru saada, et sertifikaatidega sisselogimine, eriti kui neid hoitakse turvalises seadmes, on ikkagi kordades turvalisem 1,5FA teavitusskeemidest. Aastal 2016 on pelgalt parooliga Facebookis ka\u0308imise riskid juba liiga suured. Kui 1,5FA meetodit pakutakse, olgugi siis \u201e2FA\u201c nime all, tuleks seda sellegipoolest kasutada."}, {"text_idx": "#000022", "text": "Allja\u0308rgnev otsusepuu peegeldab parooliga ringika\u0308imise o\u0303iget viisi aastal 2016."}, {"text_idx": "#000024", "text": "kuidas seadistada kaheastmeline autentimine Gmailis\nkuidas seadistada kaheastmeline autentimine Facebookis"}, {"text_idx": "#000025", "text": "\u201cGoogle\u2019i vo\u0303i Facebooki nn \u201e2FA\u201c on seega pigem 1,5FA \u2013 segu teadmusest, kokkulepitud sidekanalist ning kasutaja senisest ka\u0308itumisajaloost.\u201d\nEi no\u0303ustu. Google ja Facebooki 2FA eeldab ka eraldiseisvat seadet + a\u0308ppi (olgu see siis halvemal juhul nt vo\u0303i paremal juhul Kui see pole aktiveeritud, siis pole tegu 2FA\u2019ga ja see on juba kasutaja enda tegemata ja\u0308tmine \u2013 ilma ID-kaardita keskkonnas on nii Facebook kui ka Google pa\u0308ris palju teinud, et kontosse \u201csisseastumine\u201d a\u0308ra hoida."}, {"text_idx": "#000026", "text": "\u201cGoogle\u2019i vo\u0303i Facebooki nn \u201e2FA\u201c on seega pigem 1,5FA \u2013 segu teadmusest, kokkulepitud sidekanalist ning kasutaja senisest ka\u0308itumisajaloost.\u201d"}, {"text_idx": "#000027", "text": "Ei no\u0303ustu. Google ja Facebooki 2FA eeldab ka eraldiseisvat seadet + a\u0308ppi (olgu see siis halvemal juhul nt vo\u0303i paremal juhul Kui see pole aktiveeritud, siis pole tegu 2FA\u2019ga ja see on juba kasutaja enda tegemata ja\u0308tmine \u2013 ilma ID-kaardita keskkonnas on nii Facebook kui ka Google pa\u0308ris palju teinud, et kontosse \u201csisseastumine\u201d a\u0308ra hoida."}, {"text_idx": "#000028", "text": "Olulised turvano\u0303rkused 2023. aasta 4. na\u0308dalal\nOlulised turvano\u0303rkused 2023. aasta 3. na\u0308dalal\nOlulised turvano\u0303rkused 2023. aasta 2. na\u0308dalal\nOlulised turvano\u0303rkused 2023. aasta 1. na\u0308dalal\nOlulised turvano\u0303rkused 2022. aasta 52. na\u0308dalal"}]